Hatalmas vásárlói rohamra készülnek a gyártók azután hogy a koronavírus miatt az Egyesült Királyságban részleges korlátozásokat jelentett a Boris Johnson vezette londoni kormány. A vállalatok igyekeznek nyugtatni a briteket, hogy lesz elég vécépapír, és a készletek kitartanak, akkor ha az emberek nem kezdik felvásárolni indokolatlan mennyiségben.

A vécépapír-eladás 23 százalékkal nőtt a múlt héten, ezért a vállalatok elkezdték feltankolni a készleteket és növelték gyártási kapacitást.

A Guardian tudósítása szerint a britek egyre nagyobb mértékben halmozzák fel a tartós élelmiszereket is.

A részleges korlátozások jegyében a londoni kormány mindenkit kér, hogy lehetőség szerint home office-ban dolgozzon, de nyitva maradnak az iskolák és az éttermek.